CELEX: 32016R1054
Language: bg
Date: 2016-06-29 00:00:00
Title: Регламент за изпълнение (ЕС) 2016/1054 на Комисията от 29 юни 2016 година за изменение на Регламент за изпълнение (ЕС) № 1238/2013 на Съвета за налагане на окончателно антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република и Регламент за изпълнение (ЕС) № 1239/2013 на Съвета за налагане на окончателно изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република

30.6.2016   
            
            
               BG
            
            
               Официален вестник на Европейския съюз
            
            
               L 173/44
            
         РЕГЛАМЕНТ ЗА ИЗПЪЛНЕНИЕ (ЕС) 2016/1054 НА КОМИСИЯТА
   от 29 юни 2016 година
   за изменение на Регламент за изпълнение (ЕС) № 1238/2013 на Съвета за налагане на окончателно антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република и Регламент за изпълнение (ЕС) № 1239/2013 на Съвета за налагане на окончателно изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1), и по-специално член 9, параграф 4 и член 14, параграф 1 от него,
   като взе предвид Регламент (ЕО) № 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (2), и по-специално член 15, параграф 1 и член 24, параграф 1 от него,
   като има предвид, че:
   
               (1)
            
            
               С Регламент за изпълнение (ЕС) № 1238/2013 (3) Съветът наложи окончателно антидъмпингово мито върху вноса в Съюза на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (КНР).
            
         
               (2)
            
            
               С Регламент за изпълнение (ЕС) № 1239/2013 (4) Съветът наложи също така окончателно изравнително мито върху вноса в Съюза на кристални силициеви фотоволтаични модули и ключови компоненти (т.е. елементи) с произход или изпратени от КНР.
            
         
               (3)
            
            
               Дружеството Shanghai Chaori International Trading Co. Ltd („засегнатото дружество“) с допълнителен код по ТАРИК B872, за което се прилагат индивидуална ставка на антидъмпинговото мито от 41,3 % и индивидуална ставка на изравнителното мито от 6,4 %, уведоми Комисията за промяна на наименованието си — GCL System Integration Technology Co., Ltd.
            
         
               (4)
            
            
               През 2014 г. засегнатото дружеството е обявено в несъстоятелност. През февруари 2015 г. то е придобито от Jiangsu GCL Energy Co., Ltd, което е част от група дружества с допълнителен код по ТАРИК B850.
            
         
               (5)
            
            
               Според дружеството промяната на наименованието му не засяга неговото право да продължи да ползва приложимите за него индивидуални ставки на антидъмпинговото и изравнителното мито.
            
         
               (6)
            
            
               Вследствие на придобиването обаче засегнатото дружество не само променя наименованието си на GCL System Integration Technology Co., Ltd; то става и част от групата дружества с допълнителен код по ТАРИК B850 (5).
            
         
               (7)
            
            
               Както за засегнатото дружество, така и за групата дружества, посочени в съображение 4, се прилагат индивидуална ставка на антидъмпинговото мито от 41,3 % и индивидуална ставка на изравнителното мито от 6,4 %. С оглед на това Комисията стигна до заключението, че промяната на наименованието по никакъв начин не засяга констатациите в регламенти за изпълнение (ЕС) № 1238/2013 и (ЕС) № 1239/2013.
            
         
               (8)
            
            
               Комисията уведоми всички заинтересовани страни за съществените факти и съображения, въз основа на които възнамерява да измени регламенти за изпълнение (ЕС) № 1238/2013 и (ЕС) № 1239/2013. На страните беше даден срок, в който да представят своите коментари във връзка с оповестената информация. Нито една страна не представи коментари.
            
         
               (9)
            
            
               Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕО) № 1225/2009,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент за изпълнение (ЕС) № 1238/2013 и приложение I към Регламент за изпълнение (ЕС) № 1239/2013 се изменят в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 юни 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 343, 22.12.2009 г., стр. 51.
   
      (2)  ОВ L 188, 18.7.2009 г., стр. 93.
   
      (3)  ОВ L 325, 5.12.2013 г., стр. 1.
   
      (4)  ОВ L 325, 5.12.2013 г., стр. 66.
   
      (5)  В групата влизат дружествата Konca Solar Cell Co. Ltd., Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Suzhou) Limited.
   
      ПРИЛОЖЕНИЕ
      Приложение I към Регламент за изпълнение (ЕС) № 1238/2013 и приложение I към Регламент за изпълнение (ЕС) № 1239/2013 се изменят, както следва:
      
                  1)
               
               
                  Вписването за допълнителен код по ТАРИК B850 се заменя със следното:
                  
                              „GCL SOLAR POWER (SUZHOU) LIMITED
                              GCL-Poly Solar Power System Integration (Taicang) Co. Ltd
                              GCL Solar System (Suzhou) Limited
                              GCL-Poly (Suzhou) Energy Limited
                              Jiangsu GCL Silicon Material Technology Development Co. Ltd
                              Jiangsu Zhongneng Polysilicon Technology Development Co. Ltd
                              Konca Solar Cell Co. Ltd
                              Suzhou GCL Photovoltaic Technology Co. Ltd
                              GCL System Integration Technology Co., Ltd.
                           
                           
                              B850 “
                           
                        
            
                  2)
               
               
                  Вписването за допълнителен код по ТАРИК B872 се заменя със следното:
                  
                              „Shanghai Chaori Solar Energy Science & Technology Co. Ltd
                           
                           
                              B872 “